ΓΡΑΠΤΗ ΕΡΩΤΗΣΗ E-3822/00

υποβολή: Jens-Peter Bonde (EDD) προς το Συμβούλιο

(7 Δεκεμβρίου 2000)

Θέμα: Η σκανδιναβική τελωνειακή ένωση και το άρθρο 45 της συμφωνίας Σένγκεν

Υπονομεύεται άραγε η σκανδιναβική τελωνειακή ένωση από το άρθρο 45 της Συμφωνίας Σένγκεν, βάσει του οποίου δεσμεύονται όλα τα συμμετέχοντα κράτη να προβαίνουν σε καταχώρηση των στοιχείων κατόπιν επιδείξεως εγκύρου εγγράφου ταυτότητας όλων των αλλοδαπών οι οποίοι διανυκτερεύουν σε ξενοδοχεία, κάμπινγκ, ξενώνες για νέους και άλλες εγκαταστάσεις διανυκτέρευσης;

Με άλλα λόγια: συνεπάγεται άραγε η συμφωνία Σένγκεν ότι στο εξής Δανοί πολίτες π. χ. θα χρειάζονται διαβατήριο στη Σουηδία από τη στιγμή που επιθυμούν να διανυκτερεύσουν εκεί, γεγονός το οποίο θα σήμαινε τροποποίηση των κανόνων που ισχύουν σήμερα στη σκανδιναβική ένωση;

Απάντηση

(7 Μαΐου 2001)

Στα πλαίσια της Σκανδιναβικής Ένωσης Διαβατηρίων, οιπήκοοι των σκανδιναβικών χωρών μπορούν να ταξιδεύουν στο έδαφος των εν λόγω χωρών χωρίς να οφείλουν να επιδεικνύουν διαβατήριο.

Οι συμφωνίες προσχώρησης του Βασιλείου της Δανίας, της Δημοκρατίας της Φινλανδίας και του Βασιλείου της Σουηδίας στη Σύμβαση Εφαρμογής της Συμφωνίας του Σένγκεν, καθώς και η Συμφωνία μεταξύ του Συμβουλίου της Ευρωπαϊκής Ένωσης, του Βασιλείου της Νορβηγίας και της Δημοκρατίας της Ισλανδίας σχετικά με τη σύνδεση των δύο αυτών κρατών προς την έναρξη ισχύος, την εφαρμογή και την περαιτέρω ανάπτυξη του κεκτημένου Σένγκεν περιλαμβάνουν διάταξη, σύμφωνα με την οποία οι εν λόγω συμφωνίες δεν εμποδίζουν τη συνεργασία στα πλαίσια της Ευρωπαϊκής Ένωσης Βορείων και Σκανδιναβικών Κρατών για τους Ελέγχους Διαβατηρίων, εφ' όσον η συνεργασία αυτή δεν αντίκειται ούτε παρεμποδίζει την εφαρμογή των συμφωνιών(1).

Σύμφωνα με το σημείο α της παρ. 1 του άρθρου 45, του Κεφαλαίου 1 του Τίτλου ΙΙΙ της Σύμβασης του Σένγκεν, σχετικά με την αστυνομική συνεργασία, τα συμβαλλόμενα μέρη αναλαμβάνουν την δέσμευση να εγκρίνουν τα απαραίτητα μέτρα προκειμένου να διασφαλίζεται ότι οι διευθυντές των επιχειρήσεων που παρέχουν στέγη ή οιπάλληλοί τους μεριμνούν ώστε οι αλλοδαποί που διαμένουν σε αυτές, συμπεριλαμβανομένων τωνπηκόων των λοιπών συμβαλλομένων μερών και των λοιπών κρατών μελών των Ευρωπαϊκών Κοινοτήτων, εκτός των συζύγων ή των ανηλίκων που τους συνοδεύουν, να συμπληρώνουν ιδιοχείρως και ναπογράφουν τα έντυπα καταχώρισης και να επιβεβαιώνουν την ταυτότητά τους επιδεικνύοντας έγκυρο έγγραφο ταυτότητας.

Η εφαρμογή των διατάξεων του κεκτημένου Σένγκεν από τις σκανδιναβικές χώρες ούτε αντίκειται ούτε παρεμποδίζει τη Σκανδιναβική Ένωση Διαβατηρίων. Μόλις το κεκτημένο του Σένγκεν τεθεί σε εφαρμογή από τις εν λόγω χώρες (από την 25η Μαρτίου 2001), οιπήκοοί τους θα συνεχίσουν να μπορούν να ταξιδεύουν στο έδαφος των σκανδιναβικών χωρών και να διανυκτερεύουν σε ξενοδοχεία, κάμπινγκ κτλ. χωρίς να οφείλουν να επιδεικνύουν διαβατήριο.

Ωστόσο, οι διευθυντές των επιχειρήσεων που παρέχουν στέγη ή οιπάλληλοί τους οφείλουν να μεριμνούν ώστε οιπήκοοι των λοιπών συμβαλλομένων μερών να συμπληρώνουν ιδιοχείρως και ναπογράφουν τα έντυπα καταχώρισης και να επιβεβαιώνουν την ταυτότητά τους επιδεικνύοντας έγκυρο έγγραφο ταυτότητας, σύμφωνα με το άρθρο 45 της Σύμβασης εφαρμογής της Συμφωνίας του Σένγκεν.

(1) ΕΕ L 239 της 22.9.2000, σελ. 115 και επόμενες, καθώς και ΕΕ L 176 της 10.7.1999, σελ. 36 και επόμενες.